CELEX: 52010DP0093
Language: fi
Date: 2010-05-05 00:00:00
Title: Miloslav Ransdorfin parlamentaarisen koskemattomuuden pidättämistä koskeva pyyntö Euroopan parlamentin päätös 5. toukokuuta 2010 Miloslav Ransdorfin parlamentaarisen koskemattomuuden pidättämistä koskevasta pyynnöstä (2009/2208(IMM))

15.3.2011   
            
            
               FI
            
            
               Euroopan unionin virallinen lehti
            
            
               CE 81/146
            
         Keskiviikko 5. toukokuuta 2010Miloslav Ransdorfin parlamentaarisen koskemattomuuden pidättämistä koskeva pyyntö
   P7_TA(2010)0093
   Euroopan parlamentin päätös 5. toukokuuta 2010 Miloslav Ransdorfin parlamentaarisen koskemattomuuden pidättämistä koskevasta pyynnöstä (2009/2208(IMM))
   2011/C 81 E/25
   
      Euroopan parlamentti, joka
   ottaa huomioon Tšekin tasavallan toimivaltaisen viranomaisen välittämän, 16. syyskuuta 2009 päivätyn pyynnön Miloslav Ransdorfin parlamentaarisen koskemattomuuden pidättämisestä, josta ilmoitettiin täysistunnossa 23. marraskuuta 2009,
   kuultuaan Miloslav Ransdorfia työjärjestyksen 7 artiklan 3 kohdan mukaisesti,
   ottaa huomioon Euroopan yhteisön erioikeuksista ja vapauksista 8 päivänä huhtikuuta 1965 tehdyn pöytäkirjan 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
   ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot (1),
   ottaa huomioon työjärjestyksen 6 artiklan 2 kohdan ja 7 artiklan,
   ottaa huomioon oikeudellisten asioiden valiokunnan mietinnön (A7-0107/2010),
   
               A.
            
            
               ottaa huomioon, että Miloslav Randsdorf on Euroopan parlamentin jäsen,
            
         
               B.
            
            
               ottaa huomioon, että Euroopan yhteisöjen erioikeuksista ja vapauksista 8 päivänä huhtikuuta 1965 tehdyn pöytäkirjan 9 artiklan nojalla Euroopan parlamentin istuntojen ajan sen jäsenillä on oman valtionsa alueella kansanedustajille myönnetty koskemattomuus; toteaa, että koskemattomuuteen ei voida vedota silloin, kun jäsen tavataan itse teosta; toteaa, että tämä ei estä Euroopan parlamenttia käyttämästä oikeuttaan pidättää koskemattomuus yhden jäsenen osalta;
            
         
               C.
            
            
               toteaa, että Tšekin tasavallan perustuslain 27 artiklan 4 kohdasta seuraa, että ketään parlamentin jäsentä tai senaattoria ei voida asettaa rikossyytteeseen ilman sen kamarin suostumusta, jonka jäsen hän on, ja että jos kyseinen kamari ei anna suostumustaan, rikossyytteestä on luovuttava pysyvästi,
            
         
               1.
            
            
               päättää pidättää Miloslav Ransdorfin parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Tšekin tasavallan toimivaltaisille viranomaisille.
            
         
      (1)  Asia 101/63, Wagner v. Fohrmann ja Krier, Kok. 1964, s. 383, Kok. Ep. I, s. 203, ja asia 149/85, Wybot v. Faure ym., Kok. 1986, s. 2391.